**Ministru kabineta noteikumu projekta
“Valsts pārvaldes e-pakalpojumu noteikumi”
sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Valsts pārvaldes iekārtas likuma 99. panta otrā daļa, Valsts pārvaldes iekārtas likuma Pārejas noteikumu 25. pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2002. gada 11. septembra rīkojums Nr. 496 “Par Latvijas e-pārvaldes koncepciju” bija pirmais būtiskais normatīvais akts, kas ļāva uzsākt valsts pārvaldes pakalpojumu (turpmāk – pakalpojums) elektronizāciju. Tas pirmoreiz skaidri aprakstīja pakalpojumu elektronizācijas nozīmi un iespējas valsts pārvaldes uzlabošanā. Vides aizsardzības un reģionālās attīstības ministrija (turpmāk – ministrija) ar Ministru kabineta 2013. gada 14. oktobra rīkojumu Nr. 468 ir noteikta kā atbildīgā institūcija, lai īstenotu “Informācijas sabiedrības attīstības pamatnostādnes 2014.–2020. gadam”, kuras loģiski turpina 2002. gada koncepcijas un tai sekojošo plānošanas dokumentu iezīmēto kursu uz valsts pārvaldes pakalpojumu maksimālu elektronizāciju.Šobrīd pakalpojumu elektroniskai sniegšanai ir izveidota stabila tiesiskā bāze. Nozīmīgākie normatīvie akti ir Elektronisko dokumentu likums, Fizisko personu elektroniskās identifikācijas likums, Valsts informācijas sistēmu likums, Ministru kabineta 2012. gada 19. jūnija noteikumi Nr. 421 “Valsts informācijas sistēmu savietotāju un integrēto valsts informācijas sistēmu aizsardzības prasības”, Ministru kabineta 2016. gada 14. jūnija noteikumi Nr. 374 “Valsts informācijas sistēmu savietotāja noteikumi” un Ministru kabineta 2015. gada 28. jūlija noteikumi Nr. 442 “Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām”. Vairākas valsts pārvaldes iestādes (piemēram, Valsts ieņēmumu dienests, Valsts sociālās apdrošināšanas aģentūra, Valsts zemes dienests) savos normatīvajos aktos ir ieviesušas regulējumu, kas vienkāršo elektronisko pakalpojumu sniegšanas procesu, piemēram, noteiktos pakalpojumos novēršot vajadzību autentificētiem lietotājiem papildus lietot e-parakstu.Latvijā ir pieejami ērti tehniskie līdzekļi pakalpojumu saņēmēju autentifikācijai – gan Latvijas valsts radio un televīzijas centra uzturētā un Pilsonības un migrācijas lietu pārvaldes izdotā elektroniskā identifikācijas karte (eID), gan komercbanku piedāvātie internetbanku autentifikācijas līdzekļi.Valsts pārvaldes iestādes var brīvi izvēlēties tehnoloģijas savu pakalpojumu elektroniskai sniegšanai. Daļa iestāžu izmanto valsts pārvaldes pakalpojumu portālu [www.latvija.lv](http://www.latvija.lv), (piemēram, Valsts darba inspekcija, Valsts sociālās apdrošināšanas aģentūra, Pārtikas un veterinārais dienests, Veselības inspekcija), citas izvēlas veidot savas e-pakalpojumu platformas (piemēram, Valsts ieņēmumu dienests, Valsts zemes dienests, Lauku atbalsta dienests, VAS “Ceļu satiksmes drošības direkcija”, Rīgas dome).Tomēr līdz šim nav bijis valstī kopīgs tiesiskais regulējums, kas noteiktu pakalpojumu elektronizācijas un e-pakalpojumu pieejamības kārtību, izveides un veicināšanas procesu, minimālās tehniskās un kvalitātes prasības, kā arī e-pakalpojumu parametru mērīšanu. Noteikumu projekts paredz iestādes atbildību regulāri pārlūkot savu pakalpojumu portfeli no iespējamas elektronizēšanas viedokļa. Tas prasa pakalpojuma elektronizācijas laikā veikt pakalpojuma sniegšanas procesa izvērtēšanu un optimizēšanu. Pakalpojumu elektronizācija ir jāveic saskaņā ar mūsdienīgiem cilvēkorientētas projektēšanas principiem, visos e-pakalpojuma izveides posmos iesaistot potenciālos pakalpojuma lietotājus. Noteikumu projekts paredz pakāpeniski ieviest vienotu e-pakalpojumu uzskaites sistēmu, lai rezultāti būtu pārskatāmi un savstarpēji salīdzināmi. E-pakalpojumiem tiks noteikti četri specifiskie rādītāji, kas papildinās vispārējos pakalpojumu rādītājus, kuri noteikti saistīto Ministru kabineta noteikumu projektā “Valsts pārvaldes pakalpojumu uzskaites, sniegšanas un kvalitātes kontroles kārtība”.Projektā noteiktas minimālās tehniskās prasības, kas jāievēro pakalpojuma turētājam un sniedzējam. Ja iespējams, e-pakalpojumā ir jāizmanto Valsts reģionālās attīstības aģentūras pārziņā esošās koplietošanas komponentes. Lai pakalpojuma saņēmējam piegādātu pakalpojuma rezultātus, būs jāizmanto elektronisko adrešu informācijas sistēma. Visiem e-pakalpojumiem jābūt pieejamiem, izmantojot tiešās saites (jeb “dziļās saites”), kas ļauj uzsākt konkrēto pakalpojumu bez papildu meklēšanas vai izvēlēšanās no saraksta. E-pakalpojumiem jābūt piekļūstamiem saskaņā ar Eiropas standarta tīmekļa vietņu piekļūstamības prasībām.Noteikumu projekts paredz atvērt e-pakalpojumus trešo pušu lietojumiem un rīkiem, prasot veidot REST programmsaskarnes (REST API), tā veicinot e-pakalpojumu plašāku izmantošanu un atkalizmantošanu.E-pakalpojuma turētājam un sniedzējam jānodrošina e-pakalpojumu pastāvīga uzraudzība, sekojot lietotāju skaita pieaugumam un savlaicīgi nodrošinot resursus e-pakalpojumu mērogošanai.Noteikumu projekts veicina tālāku vienreizības principa ieviešanu un risina neskaidrības par e-pakalpojuma turētāja, sniedzēja un saņēmēja tiesībām veikt e-pakalpojuma sniegšanai nepieciešamo datu apmaiņu. Projekts veicina proaktīvu pakalpojumu sniegšanu tiem e-pakalpojumu saņēmējiem, kas proaktīvai informēšanai vai sniegšanai ir piekrituši.Projekts nosaka minimālo atbalstu e-pakalpojumu saņēmējam, tai skaitā informēšanu par jautājuma saņemšanu un atbildes sniegšanas termiņu.Noteikumu projekts apraksta e-pakalpojuma turētāja un sniedzēja tiesības un pienākumus, tai skaitā nosakot e-pakalpojuma nodrošināšanu, uzturēšanu un attīstību, konsultatīvo atbalstu, e-pakalpojuma apturēšanas nosacījumiem un pārvaldības koordināciju.Noteikumu projektā izklāstīti e-pakalpojumu izvietošanas nosacījumi valsts pārvaldes pakalpojumu portālā [www.latvija.lv](http://www.latvija.lv). Lai veicinātu izveidoto e-pakalpojumu izmantošanu, noteikumu projekts apraksta iestādes pienākumus konkrētu pasākumu veikšanā, tai skaitā iesakot noteikt elektroniskajiem kanāliem dažādas priekšrocības un izmantot dažādus līdzekļus, lai informētu par e-pakalpojuma esamību.Noteikumu projekts paredz pārejas periodu dažām projekta normām, ņemot vērā iestāžu gatavību, tehniskās iespējas un Valsts reģionālās attīstības aģentūras projekta “Pakalpojumu sniegšanas un pārvaldības platforma” laikplānu. |
| 3. | Projekta izstrādē iesaistītās institūcijas | Saskaņā ar ministrijas 2016. gada 1. jūnija rīkojumu Nr. 173 tika izveidota starpinstitucionāla darba grupa noteikumu projekta izstrādei. Darba grupā piedalījās ministrijas, Latvijas tirdzniecības un rūpniecības kameras, Rīgas domes, Pilsonības un migrācijas lietu pārvaldes, Valsts reģionālās attīstības aģentūras, Latvijas ģeotelpiskās informācijas aģentūras, Veselības ministrijas, Latvijas darba devēju konfederācijas, Latvijas Pašvaldības savienības, Ekonomikas ministrijas, Uzņēmumu reģistra, Valsts ieņēmumu dienesta, Nodarbinātības valsts aģentūras, Valsts zemes dienesta, Latvijas Informācijas un komunikācijas tehnoloģijas asociācijas, Valsts kancelejas, Liepājas domes un Labklājības ministrijas pārstāvji. |
| 4. | Cita informācija | Valsts pārvaldes iekārtas likums uzdod izstrādāt četrus savstarpēji tematiski saistītus Ministru kabineta noteikumus: 1. 97. pants nosaka izstrādāt valsts pārvaldes pakalpojumu uzskaites, kvalitātes kontroles un sniegšanas kārtību;
2. 98. pants – noteikt valsts pārvaldes vienoto klientu apkalpošanas centru veidus, sniegto pakalpojumu apjomu un pakalpojumu sniegšanas kārtību;
3. 99. pants – noteikt kārtību, kādā tiek veikta valsts pārvaldes pakalpojumu elektronizācija un nodrošināta e-pakalpojumu pieejamība;
4. 100. pants – noteikt valsts pārvaldes pakalpojumu portāla pārzini, viņa pienākumus un atbildību, iestādes pienākumus un atbildību, valsts pārvaldes pakalpojumu portāla izmantošanas un pārvaldības kārtību, kā arī pakalpojumu kataloga vešanas kārtību un tajā ietveramo informāciju.
 |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Privātpersonas (fiziskās personas un privāto tiesību juridiskās personas), kā arī visas valsts pārvaldes iestādes (valsts un pašvaldību institūcijas). |
| 2. | Tiesiskā regulējuma ietekme uz tautsaimniecību un administratīvo slogu | Projekts veicina pakalpojumu elektronizāciju un elektronizēto pakalpojumu plašāku izmantošanu, palielinot valsts pārvaldes pakalpojumu sniegšanas efektivitāti. Tas nosaka minimālās prasības kvalitātei un pārvaldībai, kas vidējā un ilgtermiņā sekmēs valsts pārvaldes e-pakalpojumu kvalitātes uzlabošanos.Projekts nedaudz palielina iestāžu administratīvo slogu, jo izvirza papildu prasības pakalpojumu elektronizācijas mērķtiecīgai plānošanai, uzskaitei un elektronizēto pakalpojumu uzlabošanai.Projekts regulē e-pakalpojumu turētāju, sniedzēju un saņēmēju tiesības un pienākumus, kas samazinās administratīvo slogu, formulējot individuālas vienošanās un līgumus starp iesaistītajām pusēm.Projekts samazina administratīvo slogu pakalpojumu saņēmējiem, jo veicina pakalpojumu pieejamību, samazinot to saņemšanai patērēto laiku un finansiālās izmaksas. |
| 3. | Administratīvo izmaksu monetārs novērtējums | Projekts nepalielina administratīvās izmaksas fiziskām personām. Projekta administratīvās izmaksas vienai institūcijai nepārsniedz 2000 *euro* gadā. |
| 4. | Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nav attiecināms. |
| 2. | Atbildīgā institūcija | Nav attiecināms. |
| 3. | Cita informācija | Noteikumu projekts tiks virzīts kopā ar šādiem Ministru kabineta noteikumu projektiem:1. “Valsts pārvaldes pakalpojumu uzskaites, sniegšanas un kvalitātes kontrole”;
2. “Valsts pārvaldes pakalpojumu portāla un pakalpojumu kataloga pārvaldības noteikumi”;
3. “Valsts un pašvaldību vienoto klientu apkalpošanas centru veidi, sniegto pakalpojumu apjoms un pakalpojumu sniegšanas kārtība”.
 |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ministrijas tīmekļvietnē [www.varam.gov.lv](http://www.varam.gov.lv) sadaļā “Normatīvo aktu projekti” 30.11.2016. tika publicēts paziņojums par sabiedrības līdzdalības iespējām. |
| 2. | Sabiedrības līdzdalība projekta izstrādē | Noteikumu projekts kopā ar sākotnējās ietekmes novērtējuma ziņojumu (anotāciju) 30.11.2016. ievietots ministrijas tīmekļvietnē [www.varam.gov.lv](http://www.varam.gov.lv) sadaļā “Sabiedrības līdzdalība”, aicinot sabiedrību izteikt savu viedokli, iesniedzot ministrijai priekšlikumus rakstiskā veidā. |
| 3. | Sabiedrības līdzdalības rezultāti |  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrija, Valsts reģionālās attīstības aģentūra, visas valsts pārvaldes iestādes (valsts un pašvaldību institūcijas). |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav attiecināms. |
| 3. | Cita informācija | Nav. |

Anotācijas III un V sadaļa – projekts šīs jomas neskar.

Vides aizsardzības

un reģionālās attīstības ministrs K. Gerhards

Valsts sekretārs R. Muciņš

Cauna, 67026549

eduards.cauna@varam.gov.lv